open-index/open-wikipedia-markdown huggingface dataset:
Dragonfly (motorr kërkimi)

Sipas raportimeve të shtypit, **Dragonfly** (*pilivesa*) është një aplikacion - motorr kërkimin në internet, prototip i zhvilluar nga Google. Ai është dezenjuar për të qenë kompatibël me dispozitat e shtetit kinezë mbi censurën. Ndryshe nga motorri i mëparshëm i kërkimit dizenjuar nga Google për tu përdorur në Kinë, Dragonfly nuk do të njoftojë përdoruesit që rezultatet ose termat e kërkimit janë të censuruara. Publiku mësoi për ekzistencën e Dragonfly-it  në gusht 2018, kur *The Intercept* nxorri një memorandum të brendëshme që ishte shkruara nga një punonjës i Google-it  në lidhje me projektin.

## Mundësia për tu mbyllur 
Në dhejtor të 2018, *The Intercept *raportojë që projekti i Dragonfly-it është "efektivisht i mbyllur" pas përplasjeve në Google, të drejtuara nga antarët e kompanisë që merren me skuadrën e privatësis. 

## References
The Intercept

parapamje|Logoja e The Intercept
parapamje|Fotografi nga Trevor Paglen e zyrave qëndrore të NSA-së (National Security Agency) në Fort Meade publikuar fillimisht në *The Intercept*
***The Intercept***  është një agjensi e publikmeve të lajmeve online, e fokusuar në atë që njihet si "*gazetaria antikonformiste*"  -  "*adversarial journalism*".  Ajo mbështetet financianalisht nga ***First Look Media***, në pronësi të Pierre Omidyar. Redaktorët e saj janë Betsy Reed, Glenn Greenwald dhe Jeremy Scahill. Ish-redaktorja Laura Poitras u largua nga puna në shtyp për të punuar në filmat jo-triller (non-fiction). *The Intercept* gjithashtu publikon dhe dy programe radiofonike: *Intercepted* drejtuar nga Scahill dhe *Deconstructed* drejtuar nga Mehdi Hasan.

## References
Mehdi Hasan (gazetar)

parapamje|Mehdi Hasan
**Mehdi Raza Hasan** (është lindur në korrik të vitit 1979) ai është gazetar politik britanik, spiker dhe autor.

Hasan është bashkautor i biografisë së Ed Miliband dhe redaktor politik i versionit të Mbretëris së Bashkuar të *The Huffington Post*. Ai është prezantues i emisoneve në Al Jazeera English: *The Café*, *Head to Head* and *UpFront*.

Në 2015, Hasan u vendos në Washington, D.C. për të punuar me kohë të plotë për Al Jazeera në *UpFront* dhe drejton programin radiofonik *Deconstructed* në gazetën investigative *The Intercept*.

## Notes 
## References
Joni poetik

Botim me analiza dhe vezhgime kritike e kritikut Fatmir Terziu 
## Te dhena 
Shtepia botuese 'Lulu' Angli 2012: libri perbehet nga 196 faqe ndodhet edhe ne formatin digital
## Lenda 
## Lidhje te jashtme 
Forma e tij digitale:
https://books.google.al/books?id=xMrXAwAAQBAJ&pg=PA31&lpg=PA31&dq=jakup+mato&source=bl&ots=1ZPvRFkUsZ&sig=iV-l1W6IMtIRY2DFnOEriy4oNc0&hl=en&sa=X&ved=2ahUKEwje75CTgMHfAhWIKlAKHeZZDlI4FBDoATAEegQIBhAB#v=onepage&q=jakup%20mato&f=false
Panevropianizmi

**Panevropianizmi** është një shprehje me të cilën emërtohen ose përshkruhen individët, lëvizjet dhe ideologjitë të cilat promovojnë idenë e Evropës si një bashkësi politike, madje si një komb i unifikuar, ose si një makrokomb, përkatësisht një komunitet të cilin e përbëjnë vendet e sotme evropiane si pjesë përbërëse të saj. Në kuptimin më të gjerë panevropianizmi mund të kuptohet si identitet panevropian, ose ndjenja e përkatësisë evropiane, Evropa si atdhe. 

## Shih edhe 
* Panizmi
* Eurofobia
* Evropianizmi
* Eurofederalizmi

## Literatura 
* Dedman, Martin. *The origins and development of the European Union 1945–1995: a history of European integration* (Routledge, 2006).
* De Vries, Catherine E. "Don't Mention the War! Second World War Remembrance and Support for European Cooperation." *JCMS: Journal of Common Market Studies* (2019).
* Dinan, Desmond. *Europe recast: a history of European Union* (2nd ed. Palgrave Macmillan), 2004 excerpt.
* Gregorini, Giovanni. "A Value to Labour. The ILO and the Process of European Economic Integration During the 1950s." *Journal of European Economic History* 46.3 (2017): 51–91. 
* Hahm, Hyeonho, David Hilpert and Thomas König. "Divided by Europe: affective polarisation in the context of European elections." *West European Politics*, 
* Heuser,  Beatrice. *Brexit in History: Sovereignty or a European Union? * (2019) excerpt also see  online review
* Kaiser, Wolfram, and Antonio Varsori, eds. *European Union history: themes and debates* (Springer, 2010).
* Patel, Kiran Klaus, and Wolfram Kaiser. "Continuity and change in European cooperation during the twentieth century." *Contemporary European History* 27.2 (2018): 165–182. online
* Schmale, Wolfgang, Europe as a cultural reference and value system, EGO – European History Online, Mainz: Institute of European History , 2010, retrieved: March 4, 2020 (pdf).

## Referime
Panislamizmi

350px|parapamje|Vendet me një popullsi të konsiderueshme islame 
**Panislamizmi** është një lëvizje fetare, ideologjike dhe politike islame e cila synon bashkimin e të gjithë myslimanëve në një shtet të përbashkët islam të njohur si Kalifat.

Themeli i ideologjisë panislamiste është Islami. Panislamizmi si një lëvizje ideologjike dhe politike islame përkrah unifikimin e të gjithë myslimanëve, pa marrë parasysh kombësinë dhe kulturën e tyre, në një shtet të përbashkët islam në të cilin ligji suprem do të ishte sheriati dhe interpretimi i Kuranit ndërsa kultura bazë do të ishte kultura islame.

## Shih edhe 
* Panizmi
* Panarabizmi
* Panturqizmi
## Referime
Travis Scott

**Jacques Berman Webster II** (i lindur më 30 prill 1991), njohur me emrin artistik **"Travis Scott"** (më parë stilizuar si Travi$ Scott) është një reper,këngëtar,tekstshkrues si dhe producent amerikan.Në vitin 2012 ai nënshkroi kontratë me studion e njohur amerikane "Epic Records",ku në nëntor të vitit të njëjtë ai nënshkroi kontratë me studion muzikore të Kanye West, "GOOD Music",ku shkroi dhe prodhoi disa këngë për Kanye West dhe artistë tjerë siq janë Rihanna,Jay Z,Big Sean,John Legend,Drake,Migos etj.
Projekti i parë i Travis Scott-it ka qenë mixtape **Owl Pharaoh** e cila u lansua më 2013.Kënga **Upper Echelon** nga ky projekt u vlerësua më së miri.Pas këtij mixtape-i "Scott" lansoi projektin e tij të dytë me emrin **Days Before Rodeo** ne gusht te 2014, ku kishte bashkpunime me artistë tjerë të njohur amerikan siq janë Young Thug,Rich Homie Quan,Migos,Big Sean,T.I. etj.Nga ky mixtape kënga "Mamacita" mori vëmendjen më të lartë. Albumi i tij i parë u lansua më 2015 i quajtur **"Rodeo"**. Ky album u vlersua pozitivisht nga kritikët, ai poashtu u çertifikua "Platinum" për shkak se shiti 1.000.000 kopje (100.000 kopje fizike). Kenga "Antidote" cilësohet si më e njohura nga albumi pasi që ka shitur 4.000.000 kopje në SHBA,si dhe zuri vëndin e 16-të në "US Billboard Hot 10".Albumi i tij i dytë **"Birds in the Trap Sing McKnight"** u bë albumi i tij i parë qe zë pozitën e parë në "Billboard Hot 200". Në këtë album "Travis-i" bashkpunoi me këngëtarë të njohur si The Weeknd, Andre 3000, Kid Cudi, Nav, 21 Savage, Bryson Tiller dhe me artistin e shumënjohur Kendrick Lamar në këngën "**Goosebumps**", e cila zuri vëndin e parë në "Billboard" si dhe shiti mbi 5.000.000 kopje në SHBA dhe mbi 1.200.000 kopje ne pjesen tjeter te botës. Në vitin 2017 ai bashkpunoi me **Quavo-në** per mixtape-in **Huncho Jack,Jack Huncho**. Dhe në vitin 2018 ai lansoi albumin e shumëpritur **ASTROWORLD** i cili u vlerësua shumë mirë, ky album zuri vëndin e parë në 12 lista të shteteve të ndryshme dhe zuri Top 100 ne 70 lista tjera. Albumi shiti 3.000.000 kopje në SHBA dhe mbi 1.000.000 në shtete tjera. Kenga "SICKO MODE" e bashkpunuar me reperin **Drake** shiti 7.000.000 kopje në SHBA dhe mbi 2.000.000 ne pjesën tjetër te botës. Kënga ka poashtu mbi 1.000.000.000 luajtje në Spotify.
alt=|**Travis Scott më 2019**|parapamje
Arben Runa

**Arben Runa** (Nivicë, 31 janar 1960 - Tiranë, 28 dhjetor 2017) ka qenë mjek shqiptar. Gjithashtu dhe autor i disa cikleve të arrira poetike tregimeve dhe reportazheve botuar në vitet 90.

## Biografia 
U lind në Nivicë, Tepelenë më 31 janar 1960, i biri i arsimtarit Ulsi Runa. U diplomua për kirurg traumatolog dhe shërbeu deri në fund si kirurg pranë spitalit ushtarak. Ai kishte po ashtu plot pasione për letërsinë dhe është autor i disa cikleve të arrira poetike tregimeve dhe reportazheve botuar në vitet 90. U nda nga jeta më 28 dhjetor 2017.

## Referime
Islam Spahia

**Islam Spahia** i njohur popullorshe si **Baba Lami** (Kolesjan, 1833/8 - 1928) ka qenë pleqnar kanunor dhe prijës fisnor i krahinës së Lumës.

## Biografia 
U lind në Kolesjan të Lumës, në një familje me pesë vëllezër të tjerë, i biri i Tahirit. Nisi punë si shegert çobani tek punëdhënësi i të atit.

Kuvende të mëdha do t'i mbante në Kullën e Shehlerëve në Ceren, nepër kullat e fshatit Fshat e Kalis e deri në Kalanë e Dodës. Për urtësinë e tij njihej në të gjithë krahinen si *Baba Lami*. Vjeshten e 1893 Sinan Pasha rrethon Prizrenin. Luma me në krye Baba Lamit përballen me Sinan Pashen, përkrah vullnetarëve të Drenices e Gjakoves e e detyrojnë të tërhiqet. I priu malësorët e Lumës në luftimet kundër gjeneralëve turq: Shemsi Pasha (1903-4, 1906), Xhavit Pasha (1909), Shefqet Dërgut Pasha (1910). Ndihmoi për hapjen e shkollës së parë shqipe nga i biri (Riza Spahia, që shërbeu si mësues) në Kolesjan me 1911. Islam Spahiu u priu malësorëve të Lumës në luftimet kundër gjeneralëve turq: Shemsi Pasha (1903-4, 1906), Xhavit Pasha (1909), Shefqet Turgut Pasha (1910), si dhe kundër agresorëve serbë në nëntor 1912.
Me 22 shtator 1913 u ngrit flamuri në Dibër, ku Baba Lami ishte i pranishëm. Me ardhjen e Princit Vid, *Baba* e përkrahu, e kur Esat Toptani kerkon që t'i japë hua ndikimin që kishte në ato malësi, i kthehet "*S’blehet shqiptari me flori or pezdeveng*".
Ftohet në Kongresin e Lushnjës për të përfaqësuar Lumën, ku nuk mundet të shkojë sepse me çetat e Hasit, Lumës e Sllovës u shkon në ndihmë vëllezërve kosovarë që ishin në kryengritje qysh në prillin e vitit 1919.
Vdiq në vitin 1928.

## Referime
Parasokratikët

**Parasokratikët** ose **Filozofia parasokratike** është term i përdorur për të treguar mendimin filozofik i cili është zhvilluar në filozofinë e lashtë greke para Sokratit, si dhe ato të cilat zhvillohen në kohën moderne, por duke u bazuar në opinionet dhe konkluzionet të cilat datojnë para hyrjes së Sokratit në skenën historike. Hulumtimi dhe studimi i kësaj problematike është i vështirë sepse mungojnë argumentet e ofruara nga filozofë të ndryshëm parasokratikë si dëshmi për pikëpamjet e tyre, e gjithashtu sepse veprat e tyre origjinale, shumë prej të cilave nuk janë ruajtur, por janë të disponueshme vetëm në formë të fragmenteve dhe citateve (citimeve) nga filozofët dhe historianët e mëvonshëm. Me paraqitjen e parasokratikëve dhe filozofisë parasokratikë, zë fill edhe filozofia greke dhe evropiane në kuptimin e vërtetë të fjalës sepse ishin ata të cilët hedhën poshtë spekulimet dhe interpretimet e mëparshme të realitetit dhe filluan kërkimet për shpjegime më racionale. Filozofët më të njohur parasokratikë janë: Talesi, Anaksimandri, Anaksimeni, Pitagora, Herakliti, Ksenofoni, Parmenidi, Anaksagora, Empedokli, Protagora, Prodiku, Antifoni, Gorgia, Leukipi dhe Demokriti.

## Shih edhe 
* Sokrati
* Sofistët
* Shtatë të urtit
* Greqia e lashtë
* Shkolla e Miletit

## Literatura 
* Adrados, Francisco R. 1994. "Human Vocabulary and Naturalist Vocabulary in the Presocratics." *Glotta* 72.1-4: 182-195.
* Cornford, F. M. 1991. *From Religion to Philosophy: A Study in the Origins of Western Speculation.* Princeton, NJ: Princeton Univ. Press.
* Graham, D. W. 2010. *The Texts of Early Greek Philosophy: The Complete Fragments and Selected Testimonies of the Major Presocratics.* 2 vols. Cambridge, UK: Cambridge University Press.
* Franek, Juraj. 2013. "Presocratic Philosophy and the Origins of Religion." *Graeco-Latina Brunensia.* 18.1: 57-74.
* Furley, D. J., and R. E. Allen, eds. 1970. *Studies in Presocratic Philosophy.* Vol. 1, The Beginnings of Philosophy. London: Routledge & Kegan Paul.
* Jaeger, W. 1947. *The Theology of the Early Greek Philosophers.* Oxford: Oxford Univ. Press.
* Luchte, James. 2011. *Early Greek Thought: Before the Dawn.* New York: Continuum
* Mansfeld, J., and D. T. Runia. 2010. *Aëtiana: The Method and Intellectual Context of a Doxographer.* Vol. 3, Studies in the Doxographical Traditions of Ancient Philosophy. Leiden, The Netherlands, and New York: Brill.
* Mansfeld, J. and O. Primavesi. 2011. *Die Vorsokratiker: Griechisch/Deutsch*. Stuttgart: Reclam.  
* McKirahan, R. D. 2011. *Philosophy Before Socrates.* Indianapolis, IN: Hackett.
* Robb, K., ed. 1983. *Language and Thought in Early Greek Philosophy.* La Salle, IL: Hegeler Institute.
* Stokes, M. 1971. *One and Many in Presocratic Philosophy.* Washington, DC: Center for Hellenic Studies.
* Vlastos, G. 1995. *Studies in Greek Philosophy.* Vol. 1, The Presocratics. Edited by D. W. Graham. Princeton, NJ: Princeton Univ. Press.
Shkolla e Miletit

**Shkolla e Miletit** është emërtim me të cilin quhen mësimet e tre filozofëve helenë nga qyteti antik Milet, i cili ndodhej në bregun perëndimor të Azisë së Vogël dhe në shekullin e VI p.e.s. përfaqësonte një qendër të rëndësishme tregtare dhe kulturore të asaj kohe. Këta tre filozofë janë: Talesi, Anaksimeni dhe Anaksimandri. Ata paraqitën ide të reja për kohën e tyre e të cilat ishin në kundërshtim me pikëpamjet mbizotëruese mbi origjinën dhe strukturën e botës, në të cilën fenomenet natyrore shpjegoheshin kryesisht nga ndikimi dhe veprimi i hyjnive antropomorfe. Shkolla Miletiane nganjëherë identifikohet me termin shkollë joniane (filozofë jonian), e cila në fakt përfshin edhe mendimtarë të tjerë nga Jonia (Ionia), të tillë si, për shembull, Herakliti e ndonjë tjetër.

## Shih edhe 
* Shkolla joniane
## Shënime
Jim Davis

**James Robert** "**Jim**" **Davis** (lindi më 28 korrik 1945) është komedian, prezantues televiziv, producent, aktor, dhe autor amerikan.

## Referimet
## Lidhje të jashtme
* Uebfaqja Zyrtare
Shtatë të urtit e Greqisë së Lashtë

, lartë në vendin e numrit 12 ndodhet Sokrati pas të cilit duke filluar nga pozicioni i numrit 1 paraqiten me radhë Shtatë të urtit)]]
**Shtatë të urtit** ishte një titull për shtatë filozofët, burrështetasit dhe ligjvënësit helenë të shekullit VI p.e.s. të cilët dalloheshin për urtësinë dhe zgjuarsinë e tyre. Ky titull iu dha atyre nga ana e filozofisë tradicionale antike helene duke filluar nga Platoni e këtej.

## Shtatë të urtit 
* Talesi i Miletit (624 p.e.s. - 552 p.e.s.) është i pari filozof, matematikan dhe astronom i njohur. 
* Pitaku i Mytilenës (640 p.e.s. - 568 p.e.s.) qeveritar i Mytilenes (Lesbos). 
* Biasi nga Priena (shek. VI p.e.s.) ishte një politikan dhe ligjvënës i shekullit VI p.e.s.
* Soloni i Athinës ishte një ligjvënës i njohur dhe reformator nga Athina, hartues i ligjeve të cilat themeluan demokracinë athinase.
* Kleobuli i Lindos, qeveritar i Lindos (630 - 560 p.e.s.); 
* Perianderi i Korintit (634 pes - 585 pes); 
* Hiloni i Spartës (rreth 555 p.e.s.) ishte një politikan nga Sparta, të cilit i atribuohet militarizimi i shoqërisë spartane.

## Burimet 
* Plutarch's *The Dinner of the Seven Wise Men*, in the Loeb Classical Library.
* Seven Sages of Greece with illustrations and further links.
* Jona Lendering's article Seven Sages includes a chart of various canonical lists.
* Sentences of the Seven Sages
* Fragment of a poem in which the Seven Wise Men were mentioned together, from Oxyrhynchus Papyri
Specnazi

parapamje|250x250px|Trupat ruse pa shenja në ndërtesën e Verkhovna Rada të Republikës Autonome të Krimesë gjatë sulmit të saj.
**Spetsnaz** janë forca speciale në shumë shtete post-sovjetike. Historikisht, ky term i referohej Spetsnaz GRU të Bashkimit Sovjetik, njësitë e operacioneve speciale të GRU, shërbimi kryesor i inteligjencës ushtarake. Ai përshkruan gjithashtu task forcat e ministrive të tjera (siç është ODON i Ministrisë së Punëve të Brendshme dhe njësia speciale e shpëtimit e Ministrisë së Situatave të Emergjencave) në vendet post-sovjetike.

Meqenëse spetsnaz është një term rus, ai zakonisht lidhet me njësitë speciale të Rusisë, por shtetet e tjera post-sovjetike shpesh u referohen njësive të tyre të forcave speciale gjithashtu me termin, pasi këto kombe gjithashtu trashëguan njësitë e tyre për qëllime speciale nga tani- agjencitë e sigurisë sovjetike të zhdukura. Brigada e 5-të Spetsnaz e Bjellorusisë është një shembull i një force spetsnaz jo-ruse.

## Shiko edhe 
* Forcat Speciale

## Referenca
Palu

**Palu** është kryeqyteti i provincës Sulawesi Qendror, Indonezi, ndodhet rreth 2,400 km në verilindje të Xhakartës. Më 28 shtator 2018, qyteti pësoi shumë dëmtime përshkak cunamit, ku së paku 2,256 njerëz humbi jetën e tyre, ku disa tjerë janë të humbur dhe supozohen të vdekur.

## Historia
Palu ishte pjesë e Perandorisë Holandeze deri kur Indonezia fitoi pavarësinë e saj në vitin 1945-49.

Në prillin e vitit 1958, gjatë rebelimit Permesta në provincën e Sulawesit Verior, Shtetet e Bashkuara mbështetën dhe furnizuan rebelët. Pilotët nga një organizatë frontale e CIA-s me bazë në Tajvan, Transportit Ajror Civil, avionë fluturues CIA B-26, bombardime të përsëritura dhe qëllime të makinës në Palu dhe rreth Palu; duke shkatërruar automjete, ndërtesa, një urë dhe një anije.

Më 24 janar 2005 në orën 04:10 (sipas kohës në Indonezi) ndodhi një tërmet me një shkallë prej 6.2. Sipas zyrës lokale meteorologjike, epiqendra e tërmetit ishte rreth 1.249°S, 119.922°E, rreth 16 kilometra në juglindje të Palut në thellësinë prej 30 kilometrash të burimit të Fshatit Bora, Regjenca Donggala. Paniku u pasua pasi shumica e njerëzve kërkuan strehim në malësi nga frika e një katastrofe të përsëritur si cunami siç ndodhi në Aceh. Tërmeti vrau një person, plagosi katër të tjerë dhe shkatërroi 177 ndërtesa.

Më 31 dhjetor 2005, në orën 07:05 (sipas kohës në Indonezi) ndodhi një shpërthim në një dyqan krishterë në festën e Vitit të Ri, ku vrau tetë persona dhe 53 njerëz u plagosën.

## Binjakëzimet
* Semarang, Indonesia
* Tegucigalpa, Honduras

## Referime
Rinia (moshë)

**Rinia** ose **mosha rinore** është faza, etapa ose periudha jetësore kur njëriu është i ri, gjë e cila shpesh nënkupton kohën ose periudhën ndërmjet fëmijërisë dhe moshës madhore (pjekurisë). Gjatë kësaj kohe i riu është i preokupuar me probleme të cilat lidhen me "pamjen, freskinë, energjinë, etj. e të cilat njëkohësisht paraqesin edhe karakteristikat themelore të një të riu". Përkufizimet rreth kësaj periudhe janë shumë të ndryshme. Mosha rinore paraqet një përvojë e cila mund të formësojë nivelin e varësisë së një individi, e cila mund të manifestohet në mënyra të ndryshme varësisht prej perspektivave kulturore. Përvojat e fituara personale gjatë kësaj periudhe shënohen nga normat ose traditat kulturore të individit, ndërsa niveli i varësisë së të rinjëve nënkupton shkallën në të cilën mbështeten ende në familjen e tyre, si në aspektin emocional ashtu dhe në atë ekonomik.

## Shih edhe 
* Foshnjëria
* Fëmijëria

## Referime
Pjekuria (psikologji)

**Pjekuria** në psikologji, përkufizohet si aftësi për t'iu përgjigjur mjedisit në një mënyrë të përshtatshme. Pjekuria gjithashtu përfshin të qenit i vetëdijshëm për kohën, vendin dhe momentin e saktë të sjelljes adekuate, sipas rrethanave dhe kulturës së shoqërisë ku jeton. Rritja dhe zhvillimi bashkë me teoritë e pjekurisë përfshijnë qëllimin (intencionalitetin) në konceptin mbi jetën, në të cilin pjekuria (maturiteti) thekson një kuptim të qartë dhe të qëllimshëm, i cili kontribuon në ndjenjën se jeta është kuptimplote. Pjekuria, në biologji, është gjendje e zhvillimit të plotë anatomik dhe funksional (fiziologjik) të organizmit, dhe rezultat i procesit të maturimit. Personi i pjekur i ka disa aspekte të ndryshme të pjekurisë, të tilla si fizike, seksuale, intelektuale, emocionale, morale dhe sociale. Koncepti i një personi të pjekur është domosdoshmërisht nën ndikimin e faktorëve socio-kulturorë. Sa i përket pjekurisë sociale, vlen të theksohet se këtu vlerësohet afësia e një personi për t'u përshtatur me sukses ndaj ndryshimeve të vazhdueshme të jetës pa konflikte të theksuara dhe për të pranuar obligimet dhe përgjegjësitë ndaj vetes, familjes së tij dhe komunitetit. 

## Shih edhe 
* Foshnjëria
* Rinia
* Puberteti
* Adoleshenca
* Pleqëria

## Referime
Lampung

**Lampung** është provincë e Indonezisë. Kufizohet me Bengkulu në veriperëndim dhe me Sumatrën e Jugut në veri. Kryeqyteti i provincës është Bandar Lampung.

Që nga janari i vitit 2014, provinca kishte një popullsi prej 7,972,246, me tre të katërtat e të cilëve ishin pasardhës të emigrantëve javanezë, madurezë dhe balangezë. Këto emigrantë vinin nga ishujt më të populluar, në kërkim të tokës në dispozicion, si dhe duke qenë pjesë e programit të transmigrimit indonezian të qeverisë kombëtare, nga të cilat Lampung ishte një nga destinacionet më të hershme dhe më të rëndësishme të transmigrimit.

Lampung është gjeologjikisht i paqëndrueshëm. Më 10 maj 2005, një tërmet me shkallë 6.4 goditi provincën. Në 1883, vullkan i Karakataus, i vendosur në një ishull në Ngushticën e Sundas, duke ndarë ishujt e Sumatra dhe Java, pësoi një nga shpërthimet më të dhunshme vullkanike e regjistruar në histori, me pasoja katastrofike për zonën dhe gjetkë, duke përfshirë vlerësimet e njeriut viktima në dhjetëra mijëra, dhe temperatura në mbarë botën dhe efekte të tjera të motit për vite.

## Ndarjet administrative
Provinca ndahet në dymbëdhjetë regjenca dhe dy qytete.

## Bujqësia
Prodhimet kryesore në rajon përfshijnë fasule kafeje robusta, fasule kakao, kokosi dhe karafil. Kjo është prodhuar nga sektori i bujqësisë me kompanitë si Nestlé që furnizojnë fasule kafeje nga rajoni. Kjo bujqësi ka përfshirë rritjen ilegale në Parkun Kombëtar Bukit Barisan Selatan. Përveç kësaj, nata de coco prodhohet edhe nga kompanitë vendase si Wong Coco.

## Malet
Malet që ndodhen në Lampung sipas lartësisë janë:

* Mali Pesagi (2,262 m) në Liwa, Lampungu Perëndimor
* Mali Seminung (1,881 m) në Sukau, Lampungu Perëndimor
* Mali Tebak (2,115 m) në Sumberjaya, Lampungu Perëndimor
* Mali Rindingan (1,506 m) në Tanggamus
* Mali Pesawaran (1,662 m) në Kedondong, Pesawaran
* Mali Betung (1,240 m) në Teluk Betung, Bandar Lampung
* Mali Rajabasa (1,261 m) në Lampungu Jugor
* Mali Tanggamus (2,156 m) në Kotaagung, Tanggamus
* Mali Krakatau në Ngushticën e Sundas, Lampungu Jugor
* Mali Sekincau Liwa, Lampungu Perëndimor
* Mali Ratai në Padang Cermin, Pesawaran

## Njerëz nga Lampungu
*Sri Mulyani - ish-Ministre e Financave të Indonezisë
*Udo Z. Karzi - shkrimtarë
*Zulkifli Hasan - politikanë

## Referime
Prindi

**Prindi** zakonisht është një kujdestar i pasardhësve të llojit ose species së tij. Te njerëzit, një prind është kujdestar i një fëmije (ku në këtë rast "fëmija" i referohet pasardhësve, qofshin ata fëmijë të vegjël ose të moshës madhore/të rritur). Një prind biologjik është një person, gameta e të cilit ka rezultuar me një fëmijë, (një mashkull përmes spermës - një femër përmes vezës). Prindërit biologjikë janë të afërm të shkallës së parë me një afërsi gjenetike prej 50 %. Një femër gjithashtu mund të bëhet prind nëpërmjet zëvendësimit (nëna surrogate). Disa prindër (meshkulli dhe/ose femra) mund të bëhen prindër edhe përmes procesit të adoptimit, të cilët marrin përsipër obligimin e përkujdesjes për ushqimin dhe mirëqenien e një pasardhësi, por që nuk janë biologjikisht të lidhur me fëmijën. Nga ana tjetër, jetimët (bonjakët) pa prindër adoptues mund të rriten nga gjyshërit e tyre ose nga anëtarët e tjerë të familjes.

Llojet më të zakonshme të prindërve janë nënat, baballarët dhe gjyshërit (gjyshja dhe gjyshi). Një nënë zakonisht është "një grua në lidhje me një apo disa fëmijë të cilët ajo i ka lindur". Shkalla në të cilën një prind mund të përfshihet në jetën e pasardhësve të tij ndryshon nga kultura në kulturë, megjithatë nëse një individ shpreh një përfshirje shumë të vogël nganjëherë vlerësohet se është neglizhent me fëmijën, ndërsa një tjetër i cili është shumë i përfshirë nganjëherë thuhet se është tepër mbrotjës, i bezdisshëm ose i zhurmshëm.

Me përparimet e fundit shkencore e teknologjike në fushën e mjekësisë, është e mundur që një fëmijë të ketë më shumë se dy prindër biologjikë.   Shembuj të prindërve të tretë biologjikë paraqesin rastet të cilat përfshijnë zëvendësimin e prindit (nëna surrogate) ose një person i tretë që ka ofruar mostrat e ADN-së gjatë një procedure riprodhimi të asistuar e cila ka rezultuar me ndryshimin e materialit gjenetik të marrësit.

## Shih edhe 
* Fëmija
* Nëna
* Ati

## Referime
Gjuha kopte

parapamje|Pllak me mbishkrim në koptisht
**Koptishtja ose koptikja egjyptiane**, është fazë e fundit e gjuhës egjiptiane, një gjuhë veriore afrikano-aziatike e folur në Egjipt të paktën deri në shekullin e XVII-të si gjuhë zyrtare. Gjuha egjyptiane filloi të shkruhet në shekullin e I të e.sonë me alfabetin koptik, që ishte një adaptim i alfabetit grek, të cilit i ishin shtuar gjashtë ose shtatë shenja nga demotik-ja, që përfshinin tingujt e gjuhës egjyptiane që ajogreke i nuk kishte.

Koptishtja ka disa dialekte të dallueshme, ku më të shquar e të cilave janë *Sahidik*, me origjinë nga Egjypti i Epërm dhe *Bohairik me origjinë nga delta perëndimore e Nilit në Egjyptin e Poshtëm*.

Koptikja dhe Demotikja janë të lidhura ngushtë gramtikisht me gjuhën egjyptjane të vonë, e cila shkruhej me hieroglifet egjyptiane. Koptishtja lulëzoi si gjuhë letrare nga shekulli i II deri në të XIII-tin, ndërsa dialekti bohairik i saj vazhdon të jetë një gjuhë liturgjike për Kishën Ortodokse Koptike të Aleksandrisë.  Ajo u zëvendësua nga gjuha arbo-egjyptiane si një gjuhë e folur në fillim të periudhës moderne, por përpjektjet për ta rivitalizuar atë janë bërë që në shekullin e XIX-të. 

parapamje|Mbishkrim i shekullit V-VI me liturgji në koptisht nga Egjypti i Epërm

## Referimet
Semarang

**Semarang** është kryeqyteti dhe qyteti më i madh në provincën Java Qendrore, Indonezi, me një popullsi prej 1.8 milionë banorë, duke u bërë qyteti i shtatë më i popullarizuar pas Xhakartës, Surabajës, Bandungut, Bekasit, Medanit dhe Tangerangut.

## Historia
Në vitin 1678, Sulltani Amangkurat II premtoi se do të jepte kontrollin e Semarangut të Kompanisë Holandeze të Indisë Lindore (VOC) si pjesë e një pagese të borxhit. Në vitin 1682, shteti Semarang u themelua nga fuqia koloniale holandeze. Më 5 tetor 1705 pas viteve të profesioneve, Semarang zyrtarisht u bë një qytet VOC kur Susuhunan Pakubuwono bëri një marrëveshje për të dhënë të drejta të plota tregtare në VOC në këmbim të fshirjes së borxhit të Mataramit. VOC, dhe më vonë, qeveria e Indisë Lindore Holandeze, krijoi plantacione të duhanit në rajon dhe ndërtoi rrugë dhe hekurudha, duke e bërë Semarangun një qendër tregtare të rëndësishme koloniale.

Gjatë Luftës Paqësore më 1942, ushtra japoneze okupoi qytetin së bashku me pjesën tjetër të Java. Gjatë kësaj kohe, Semarangu ishte drejtuar nga guvernator ushtarak i quajtur Shikō dhe dy zv.guvernator të njohur si Fuku Shiko. Një nga zëvendësit e guvernatorit u emërua nga Japonia, ndërsa tjetri u zgjodh nga populli lokal.

Pas pavarësisë indoneziane, Semarangu u bë kryeqytet i provincës Java Qendrore.

## Demografia
Grupi etnik që dominon qytetin është javanezët, pastaj janë kinezët, indianët, arabët dhe të tjerë. Feja kryesore është Islami.

Semarangu ka një komunitet të madh kinezë. Ashtu si në rajonet e tjera të Javas, sidomos në Java Qendrore, ato janë përzgjedhur nga afër me popullsinë vendase dhe përdorin gjuhën javaneze në komunikim për qindra vjet. Rreth 4-5% e popullsisë së qytetit është kineze etnike, shumë prej të cilëve banojnë në lagjen e kinezëve në afërsi të Gang Pinggir. Lagja e kinezëve quhet "Kampong Pecinan Semawis" dhe shpreh shumë aspekte të kulturës tradicionale kineze, përfshirë ushqimet, ritualet dhe shtëpitë e adhurimit.

## Njerëz që janë lindur në Semarang
*Agung Laksono - Ministër e Mirëqenieve të Njerëzve
*Conrad Helfrich - toger admiral holandezë
*Hubertus van Mook - politikanë holandezë
*Oei Tiong Ham - biznesmenë kinezo-indonezianë
*Fuad Hassan - politikanë indonezianë

## Binjakëzimet
* Amsterdam, Holanda
* Rotterdam, Holanda
* Venecia, Italia
*  Brisbane, Australia
*  Da Nang, Vietnami
* Tallahassee, Florida, Shtetet e Bashkuara
*  Malakka, Malajzia
*  Tegucigalpa, Honduras

## Referime
Tranemo

**Tranemo** është qytet në jug të Västergötland, Suedi dhe zonë qendrore në komunën Tranemo.

## Shkollat
Në Tranemo ka Tranängskolan dhe që nga viti 1994 ka shkollë të mesme. Tranängskolan ka klasë 1-6 për lokalitetin me fshatrat përreth dhe me vitin 7-9 për tërë komunën. Zona kryesore e shkollës së mesme Tranemo është edhe ajo e komunës së saj, por një numër i madh i nxënësve nga komuna Svenljunga gjithashtu zgjedhin të ndjekin Shkollën e Mesme Tranemo.
Agnesberg

**Agnesberg** është një zonë në lagjen Angered në veri të Göteborg, Suedi. Para vitit 1967, zona ishte pjesë e komunës së Angeredit. Ajo është e vendosur në bregun lindor të lumit Göta.

Agnesberg ishte një han për disa qindra vjet, kur mori një stacion hekurudhor në vitin 1880 dhe në dekadat e ardhshme, industritë filluan të vendoseshin në vendpushimin. Në fillim të viteve 1960, zona e banesave me shumë banesa u shtua në *Steken*.

Më parë, Agnesberg ishte një zonë e veçantë urbane, por që nga viti 1970, kufiri urban ka qenë pjesë e zonës urbane të Göteborg.
Çufo TV

**Çufo** është një kanal televiziv i transmetuar nga platforma kabllore shqiptare DigitAlb. Ai transmeton 24 orë filma dhe seriale të animuar për fëmijë. Filmat dhe serialet janë të gjitha të dubluara në gjuhën shqipe. Bashkë me Bang Bang dhe Junior përbën kuadrin e kanaleve për mosha të reja në DigitAlb.

Brendi i këtij kanali përfshin një derrkuc maskotë që u modelua sipas shkronjave të emrit të kanalit. Emri dhe kolona zanore e kanalit janë bazuar në filmin e famshëm të animuar *Ndodhitë e Çufos*, i krijuar nga kinostudioja Shqipëria e Re më 1982*.*

## Transmetimet
### Serialet e transmetuara
* *Avatar: Mjeshtri i fundit i ajrit*
* *Aventurat e rosakëve*
* *Zebra Zigbi*
* *Shëtitësi i universit*
* *Aventurat e Çakut dhe miqve te tij*
* *BobSfungjeri Pantallon-Katrori*
* *Dora eksploruesja*
* *Zonjusha Zazi*
* *Garfildi dhe shokët e tij*                                                                                                                   
* *Enxhi Benxhi*
* *Teatri i Emës*
* *Një pasdite në kopësht*
* *Familja e Piratëve*
* *Rroftë Mbreti Xhulian*
* *Bota Magjike*
* *Super Pse-ja*
* *Meni Duararti*
* *Tomi Dhe Xherri*
* *Filmat e transmetuar*
* *Perimet*
* *101 dalmatët*
* *Aventurat e Dorës dhe miqve të Saj*
* *5 heronjtë e legjendave*
* *Aventurat e Xheki Çan*
* *Lego: Filmi i Batmanit*
* *Tomas Lokomotiva dhe Shokët*
* *Elfi Gordon 1*
* *Elfi Gordon 2*
* *Miq Përgjithmonë*
* *Kec Hekuri*
* *Në grackën e kohës*
* *7 Xhuxhat*
* *Mjëkëroshët*
* *Përbindëshat e kutive*
* *Zonja Merimangë dhe miqtë*
* *Henri Përbindëshi-Zemërmirë*
* *Turbo*
* *E lakuhët*
* *Milo shkon në Mars*
* *Prentëta e Hipa*
* *Aventurat e arinjëve Gami*
* *Alvini dhe ketrushat takohen me Frankenshtajnin*
* *Animaniakët - Dëshira e Uakos*
* *Arinjtë buni dhe roboti shkatërruesventurat e Tintinit. Sekreti i njëbrirëshit*
* *Sulmi Arti*
* *Aventurat e Uillburnit*
* *Princesha Mjelmë 3*
* *Princesha Mjelmë 4*
* *Xhin Xhini*
* *Zoe Dëshiron të Jetë*
* *Bazili miu detektiv*
* *Mia dhe unë*
* *Pëshëndetje Kai-Len*
* *Aventurat e Jeronim Stiltonit*
* *Fredi dhe Fiona*
* *Uau Uau Ubbzi*

## Referime
# https://sq.kingofsat.net/pack-digitalb.php 
# https://www.lyngsat.com/tvchannels/al/Cufo.html

## Shiko edhe
*Media shqiptare
*Top Media
* Top Channel
* Top Albania Radio
* Top News
* Dritan Hoxha
* Top Channel
* SuperSport
* Genc Gjineci
* Alban Jaho
* Top Gold Radio
* Gazeta Shqip
Afrim Qendro

alt=Afrim Qendro|parapamje|Afrim Qëndro
**Afrim Qëndro** ka lindur më 28 Shtator 1967 në Gjirokastër.  Ai banon në Tiranë, është i martuar dhe ka 2 fëmijë.

Ka kryer studimet e larta në Universitetin Politeknik të Tiranës duke u diplomuar nga Fakulteti i Inxhinierisë Mekanike për degën e Transportit. Më tej, Qëndro ka kryer edhe studimet në Fakultetin e Inxhinierisë së Ndërtimit ku është diplomuar në degën Infrastrukturë dhe Transport. Ai mban titullin Master në planifikimin e sistemeve të transportit, menaxhimin e trafikut dhe sigurinë rrugore.

## Funksione zyrtare 
Afrim Qendro ka lindur më 28 Shtator 1967. Ka kryer studimet e larta në Universitetin Politeknik të Tiranës duke u diplomuar nga Fakulteti i Inxhinierisë Mekanike për degën e Transportit. Më tej, Qendro ka kryer edhe studimet në Fakultetin e Inxhinierisë së Ndërtimit ku është diplomuar në degën Infrastrukturë dhe Transport. Ai mban titullin Master në planifikimin e sistemeve të transportit, menaxhimin e trafikut dhe sigurinë rrugore. 

Qendro ka një eksperincë të gjatë në administratën shtetërore. Ai ka ushtruar detyrën e Nën/Kryetarit të Bashkisë së Vlorës (2020-2021) ndërsa më herët ka mbajtur funksione të larta drejtuese në Autoritetin Rrugor Shqiptar, si Zv/Drejtor I Përgjithshëm dhe Drejtor i Drejtorisë së Projekteve të Brendshme dhe të Huaja Teknike (2013-2017) si dhe Drejtor i Përgjithshëm i këtij institucioni (2017-2019). 

Qendro ka ushtruar detyra të ndryshme edhe në Bashkinë e Tiranës, nga funksioni i Drejtorit të Drejtorisë së Përgjithshme Nr.1 të Qytetit (2001-2007), Kryeinspektor i Inspektoratit Ndërtimor e Urbanistik (2007-2010) dhe Drejtor i Drejtorisë së Rrjeteve Inxhinierike (2010-2011) 

Karriera e tij ka nisur që në vitin 1994 si oficer në Drejtorinë e Policisë së Rrethit Gjirokastër ku ka shërbyer deri në vitin 1997. Më pas, ka mbajtur detyrën e Shefit të Qarkullimit Rrugor në  Drejtorinë e Policisë Tiranë (1997-1998) dhe drejtuesit të Kartotekës (1998-1999). Në periudhën 1999-2000, Qendro ka punuar në sektorin privat si konsulent/inxhinier. 

Gjatë karrierës së tij, Qendro ka kryer trajnime në shumë organizma brenda dhe jashtë vendit me fokus infrastrukturën dhe transportin. Gjatë viteve 2003-2008 ai ka qenë anëtar i Bordit Drejtues të Agjencisë së Kombeve të Bashkuara për anti-trafikimin (IOM) dhe anëtar i Bordit Drejtues të Organizatës UNI.

## Referime
Babai

**Babai** ose **i ati** është prindi mashkull i fëmijës. Përveç lidhjeve prindërore të një babai me fëmijët e tij, ai mund të ketë marrëdhënie prindërore, ligjore dhe shoqërore ashtu si edhe disa të drejta dhe detyrime. Një baba adoptues është një mashkull i cili është bërë prindi i fëmijës nëpërmjet procesit ligjor të adoptimit. Një baba biologjik është kontribuesi gjenetik mashkullor në krijimin e foshnjës, nëpërmjet marrëdhënies seksuale ose dhurimit të spermës. Babai biologjik mund të ketë detyrime ligjore ndaj një fëmije që nuk është rritur prej tij, siç është detyrimi i mbështetjes financiare. Një baba i supozuar është një burrë, marrëdhënia biologjike e të cilit me një fëmijë, ende nuk është vërtetuar. Njerku është një mashkull që është bashkëshorti i nënës së fëmijës dhe ata mund të formojnë një njësi familjare, por që në përgjithësi nuk kanë të drejtat dhe përgjegjësitë ligjore të një prindi në lidhje me fëmijën. Termat më të shpeshtë me të cilët fëmija i drejtohet babait jane: bab, babi, baba, babush, bush, etj.

## Shih edhe 
* Fëmija
* Nëna
* Familja
Nëna

thumb
**Nëna** ose **e ëma** është prindi femër i një ose disa fëmijëve. Nënat janë gra të cilat kujdesen për fëmijët e tyre, të cilët mund të jenë ose të mos jenë pasardhësit e tyre biologjikë. Kështu, në varësi të kontekstit, gratë mund të konsiderohen nëna për shkak të lindjes, për arsye të kujdesit ndaj fëmijëve të tyre, ofrimit të vezës për fekondim ose organizmit (mitrës) për zhvillimin e foshnjes apo ndonjë kombinim tjetër. Këto kushte sigurojnë një mënyrë për të përcaktuar konceptin e amësisë, ose gjendjen e të qenit nënë. Gratë të cilat e plotësojnë kushtin e tretë dhe të parë zakonisht quhen 'nëna e lindjes' ose 'nëna biologjike', pavarësisht nëse personi në fjalë vazhdon të jetë prind kujdestar i fëmijës së saj ose jo. Prandaj, një grua që plotëson vetëm kushtin e dytë mund të konsiderohet nënë adoptuese ndërsa ato të cilat plotësojnë vetëm kushtin e tretë quhen nëna zëvendësuese ose surrogat nëna. Termat më të shpeshtë me të cilët fëmija i drejtohet nënës së tij janë: nënë, nani, ma, mam, mami, mama, ana, etj.

## Shih edhe 
* Fëmija
* Babai
* Familja
Nëna surrogate

**Nëna surrogate** është ajo nënë e cila mbetet shtatzënë dhe rrit një foshnjë në mitrën e saj për një person ose çift tjetër, duke ua dhënë atyre foshnjën sapo ajo të lind. Surrogacia është një marrëveshje, shpesh e shoqëruar edhe me një marrëveshje ligjore, ku një grua bie dakord të mbetet shtatzënë, të mbajë shtatzëninë në afatin e duhur dhe të lindë një ose disa fëmijë, e gjithë kjo për një person apo persona të tjerë, të cilët janë ose do të bëhen prindërit e fëmijës ose fëmijëve të porsalindur nga nëna surrogate (zëvendësuese). Rastet më të shpeshta kur njerëzit mund të kërkojnë një marrëveshje të surrogatësisë janë atëher kur shtatzënia është e pamundur, kur rreziqet e shtatzënisë paraqesin rrezik për shëndetin e nënës ose kur një burrë i vetëm ose një çift mashkull dëshiron të ketë një fëmijë. Në këto marrëveshje, kompensimi monetar mund ose nuk mund të përfshihet. Marrja e parave për marrëveshjen konsiderohet surrogaci komerciale ndërsa mosmarrja e kompensimit përtej rimbursimit të shpenzimeve të arsyeshme konsiderohet altruizëm. Ligjshmëria dhe kostot e zëvendësimit ndryshojnë gjerësisht ndërmjet juridiksioneve, ndonjëherë duke rezultuar në marrëveshje problematike ndërshtetërore të cilat mund të kërkojnë edhe ndërhyrje ndërkombëtare. 

## Shih edhe 
* Fëmija
* Familja
* E ëma
* I ati

## Referime
Jeff Dunham

**Jeffrey Douglas Dunham** (lindi më 18 prill 1962) është një ventrilokuist, komedian stand-up dhe aktor amerikan, i cili gjithashtu është shfaqur në shfaqje të shumta televizive, duke përfshirë *Late Show with David Letterman*, *Comedy Central Presents*, *The Tonight Show*, dhe *Sonny with a Chance*. Ai ka shtatë speciale që funksionojnë në Comedy Central si dhe dy speciale të Netflix ndër të tjera. Ai gjithashtu luajti në *The Jeff Dunham Show*, një seri që u shfaq në vitin 2009. Ai ka një yll në Hollywood Walk of Fame dhe mban Rekordin e Librit të Rekordeve Guinness për "Shumica e biletave të shitura për një turne komedi stand-up" për turneun e tij *Spark of Insanity*.

Dunham është quajtur "komediani i preferuar i Amerikës" nga *Slate*. Prezantimi i tij i Achmed the Dead Terrorist në *Spark of Insanity* më 2007 u rendit si videoja e nëntë më e shikuar në YouTube në atë kohë ndërsa *A Very Special Christmas Special* e tij ishte telekassioni më i shikuar në historinë e Comedy Central, me DVD-në e shitur mbi 400,000 kopje në dy javët e para *Forbes*. e renditi Dunhamin si komedianin e tretë më të paguar në Shtetet e Bashkuara pas Jerry Seinfeld dhe Chris Rock dhe raportoi se ai ishte një nga komiket me fitimet më të larta nga qershori 2008 deri në qershor 2009, duke fituar rreth 30 milionë dollarë gjatë asaj periudhe.

Stili i tij është përshkruar si "një version i veshur dhe më i tretshëm i Don Rickles me çrregullime të shumëfishta të personalitetit". *Time* i përshkroi personazhet e tij si "politikisht jokorrektë, pa qëllim fyes dhe me natyrë të keqe". Dunham është vlerësuar me ringjalljen e ventrilokuizmit dhe duke bërë më shumë për të promovuar formën e artit se kushdo që nga Edgar Bergen.

## Referime
Zuvdija Hoxhiq (Berisha)

**Zuvdija Hoxhiq Berisha** (1 gusht 1943, Gucia) është një prozator dhe publicist malazez me origjinë shqiptare. 

## Biografia 
Zuvdija Hoxhiq Berisha ka lindur në Guci. Ai përfundoi shkollimin fillor dhe të mesëm në vendlindje dhe më pas Fakultetin Filozofik në Universitetin e Prishtinës. Pas studimeve, punoi si gazetar në Podgoricë dhe ka mbajtur pozita të rëndësishme si kryetar i Kuvendit të Bashkësisë Kulturore të Malit të Zi, redaktor në revistën "Almanah," dhe sekretar i PEN Qendrës të Malit të Zi. Që nga viti 1962 jeton në Podgoricë. 

Veprat e tij letrare përfshijnë përmbledhjen me poezi "Në hapin e parë," librat me tregime "Zilet e shurdhëta" dhe "Dikush thërret," si dhe romanet "Viti i Gucisë" dhe "Ylli i Davidit." Këto romane janë përkthyer në shqip, ndërsa "Ylli i Davidit" është përkthyer edhe në polonisht dhe italisht.

Hoxhiq ka fituar Çmimin "13 korriku" dhe konsiderohet si një nga prozatorët e parë modernë në Mal të Zi. Veprat e tij janë përfshirë në lektyra shkollore në Mal të Zi, duke përfshirë edhe shkollat shqipe.

Në vitin 2011, ai u zgjodh anëtar korrespondent i Akademisë së Shkencave dhe Arteve të Malit të Zi, duke u bërë anëtar i plotë në vitin 2018. Përveç letërsisë, Hoxhiq është i angazhuar edhe në artet vizuale, veçanërisht në vizatim dhe grafikë, dhe ka mbajtur disa ekspozita të pavarura. Ai gjithashtu mban një brez të zi në sportin e judos.

Ka qenë zëvendës i drejtorit  dhe kryeredaktorit të Qendrës “ INDOK” dhe i “ Tribunës” së Titogradit, zëvendës i redaktorit të “ Stvaranje”, kryetar i Këshillit drejtues të Qendrës për refugjatët e Malit të Zi. 

## Libra 
* Na prvom konaku
* Gluva zvona
* Neko zove
* Gusinjska godina
* Davidova zvijezda
* Svi moji
* Jedan dan života

## Referime
Vëllai

**Vëllai** është djali kundrejt fëmijëve të tjerë të cilët zakonisht kanë prindër të njëjtë. Vëlla quhet edhe vëllai i gjetur i cili në fakt është vëlla vetëm nga nëna ose vetëm nga babai. Edhe pse termi zakonisht i referohet marrëdhënieve të cilat kanë vetëm lidhje gjaku (gjenetike), ai nganjëherë përdoret me dashuri për t'iu referuar edhe marrëdhënieve më të gjëra. Përdoret zakonisht për dy ose më shumë individë të lidhur gjenetikisht, edhe pse kjo nuk është rregull i domosdoshëm, pasi njëri nga vëllezërit dhe motrat mund të adoptohen nga prindërit e tyre. Në disa raste, disa njerëz i konsiderojnë miqtë e tyre më të afërt si vëllezër të tyre. Kjo ndodh për shkak se ekziston një besim dhe një ndjenjë e fortë mes tyre e cila i bashkon, gjë që në disa raste është madje edhe më e fortë se mes vëllezërve dhe motrave biologjike, të prindërve të njëjtë.  

## Shih edhe 
* Motra
* Familja

## Referime
Motër

**Motër** ose **Motra** është vajza kundrejt fëmijëve të tjerë me prindër të njëjtë ose me baba a me nënë të njëjtë. Edhe pse termi zakonisht i referohet marrëdhënieve të cilat kanë vetëm lidhje gjaku ose gjenetike (biologjike), njëjtë si edhe fjala vëlla, nganjëherë përdoret me dashuri për t'iu referuar edhe marrëdhënieve më të gjëra. Përdoret zakonisht për dy ose më shumë individë të gjinisë femërore me lidhje gjenetike, edhe pse kjo nuk është rregull i domosdoshëm, pasi njëra nga motërat ose vëllezërit mund të adoptohen nga prindërit e tyre. 

## Shih edhe 
* Vëllai
* Familja

## Referime
Tezja

**Tezja** ose **Tezeja** është një femër e cila përndryshe është motra e nënës së një personi të caktuar. Tezja i takon brezit të dytë të afërsisë biologjike me një afërsi gjenetike prej 25%. Ndryshe quhet edhe motërmëma. Në disa mese tona, djali i tezes zakonisht quhet tezak kurse vajza e tezes quhet tezake. 

Ekuivalenti i tezes nga ana e babait është halla. Nganjëherë termi teze, në gjuhën e folur, në shenjë respekti përdoret edhe për një person të veçantë të gjinisë femërore me të cilën nuk ekziston kurrfarë lidhje gjaku.

## Ndryshimet kulturore
Në disa kultura, nuk ekziston asnjë term i vetëm gjithëpërfshirës që përshkruan lidhjen farefisnore të një personi me motrën ose motrën e tyre femër prindërore ose vjehrrin femër prindërore. Në vend të kësaj, ka terma specifikë që përshkruajnë lidhjen farefisnore të një personi me motrën ose motrën femër të nënës së tyre dhe lidhjen farefisnore të një personi me motrën ose motrën femër të babait të tyre, sipas tabelës së mëposhtme:

## Shiko dhe 
* Prindi
* Familja
Xhaxhai

**Xhaxhai** është një anëtar i familjes i cili paraqet vëllain e babait në raport me nipin dhe mbesën. Ndryshe quhet xhajë ose mixhë.

## Shih edhe 
* Familja
Daja

**Dajë (daja)** është apo quhet personi i cili është vëllai i nënës, pra që është në lidhje gjaku (gjenetike) me personin dajë i të cilit është (nipi dhe/ose mbesa). Nganjëherë termi dajë, në gjuhën e folur, në shenjë respekti përdoret edhe për një person të veçantë të gjinisë mashkullore, zakonisht nga vija e nënës, ose edhe për një person me të cilin nuk ekziston kurrfarë lidhje gjaku.

## Shih edhe 
* Tezja
* Xhaxhai
* Familja
Mbesa dhe nipi

**Mbesë (mbesa)** quhet vajza e djalit ose e vajzës e po ashtu me këtë emër quhet edhe vajza e vëllait ose e motrës.

**Nip (nipi)** quhet djali i djalit ose i vajzës e po ashtu me këtë emër quhet edhe djali i vëllait ose i motrës.

## Shih edhe 
* Familja
Mjeshtaku

**Mjeshtak (mjeshtaku)** quhet burri i motrës së gruas. Ndryshe njihet edhe si baxhanak/u.

## Shih edhe 
* Familja
Michelle Demishevich

**Michelle Demishevich** (lindur më 1975) është aktiviste dhe gazetare transgjinore turke por me vendbanim në Gjermani. 

Michelle është feministe, aktiviste për të drejtat e komunitetit LGBTI+, për të drejtat e kafshëve si dhe konsiderohet si reporterja e parë transgjinore turke në median televizive. Ajo rrjedh nga një familje maqedonase.
 
Demishevic është gazetare. Ajo ka punuar si korrespondente për gazetat *Yeni Asır* dhe *Egemle Sabah* në Izmir. Pas 1999 ajo u zhvendos dhe jetoi në Stamboll.Michelle ka kontribuar në themelimin e partisë së Gjelbërt si dhe asaj të Majtë në Turqi. 

## Burimet 
## Lidhje të jashtme 
Twitter
Bashkëshortja

**Bashkëshorte** në një marrëdhënie martesore quhet partneri i gjinisë femërore ose gruaja. Termi përdoret edhe ndaj një gruaje e cila është ndarë nga partneri i saj dhe për një grua të tillë ky term pushon së aplikuari vetëm kur martesa e saj ka mbaruar pas një divorci të njohur ligjërisht ose pas vdekjes së bashkëshortit të saj. Me vdekjen e partnerit të saj, një grua quhet e ve.

Të drejtat dhe detyrimet e një gruaje në lidhje me partnerin e saj dhe statusi i saj në komunitet dhe përpara ligjit ndryshojnë varësisht prej kulturave e gjithasdhtu kanë ndryshuar edhe me kalimin e kohës.

## Shih edhe 
* Bashkëshorti
* Familja
Bashkëshorti

**Bashkëshorti** në një marrëdhënie martesore quhet partneri i gjinisë mashkullore ose burri. Të drejtat dhe detyrimet e burrit ndaj bashkëshortes (gruas) së tij ashtu si edhe statusi i tij në bashkësi dhe përpara ligjit, ndryshojnë midis kulturave të ndryshme ashtu siq kanë ndryshuar edhe me kalimin e kohës.

Në kulturat monogame, në një martesë ka vetëm dy palë pjesëmarrëse. Kjo zbatohet nga kodet ligjore të cilat nxjerrin jashtë ligjit si bigaminë ashtu edhe poligaminë. Në mënyrë të ngjashme, nuk është e lejuar polandria, martesa e një partneri femër me më shumë se një partner mashkull në të njëjtën kohë. Në kulturat poligame dhe poliandrike, mund të ketë më shumë se dy palë pjesëmarrëse në një lidhje martesore.

## Shih edhe 
* Bashkëshortja
* Familja
Poliandria

**Poliandria** është një formë raportesh familjare në të cilën një grua krijon marrëdhënie martesore me dy ose më shumë burra në të njëjtën kohë. Poliandria është në kontrast me poligjininë. Nëse një martesë përfshin një numër të shumtë të pjesëmarrësve nga të dy gjinitë "bashkëshortë dhe bashkëshorte", atëherë mund të quhet poligami (poligamizëm): martesë grupore ose e bashkuar. Në përdorimin e saj më të gjerë, poligamia i referohet marrëdhënieve seksuale të një femre me disa meshkuj brenda ose jashtë martesës.  

## Referime
Adultizmi

**Adultizmi** është "fuqia të cilën e manifestojnë të rriturit mbi fëmijët". Më konkretisht, adultizmi përcaktohet si "paragjykim i shoqëruar me diskriminim sistemik ndaj të rinjve". Me një shprehje më filozofike, termi gjithashtu mund të përcaktohet si "paragjykim ndaj të rriturve ... si rezultat i varësisë sociale prej njerëzve të rritur, duke përfshirë idetë, aktivitetet dhe sjelljet e tyre".

## Shih edhe 
* Diskriminimi
* Të drejtat e fëmijëve

## Referime
Rashqela

thumb|Rashtjell druri
**Rrashqela, rashtjelli** ose **dhëmbësi** është një vegël e thjeshtë bujqësore me dhëmbë të drunjët ose metalikë dhe me një bisht (dorëz) e që shërben për përdorim në kopshtari, hortikulturë e punë të tjera bujqësore, me qëllim të mbledhjes ose grumbullimit të barit, sanës, kashtës dhe/ose gjetheve, kur punohet në livadhe, kullosa, fusha, kopshtije dhe lulishte. Ato përbëhen prej një dorëze ose bishti të gjatë prej druri dhe prej një pjese tjetër me dhëmbë prej druri, metali ose plastike. Bishti ose dorëza e drurit futet në pjesën tjetër të dhëmbëzuar, duke formuar kështu shkronjën T. Dikur punoheshin tërësisht prej druri ndërsa tani këto vegla punohen prej kombinimit të materialeve të ndryshme, material druri, metali ose plastike, dhe në varësi të qëllimit të tyre mund të kenë një dorëz ose bisht më të gjatë ose më të shkurtër.

## Shih edhe 
* Kosa
* Sfurku

## Lidhje të jashtme